Ted Kennedy

Seanadóir na Stát Aontaithe ó Massachusetts ab ea Edward (Ted) Moore Kennedy a rugadh ar an 22 Feabhra 1932, i mBostún, Massachusetts agus a fuair bás ar an 25 Lúnasa 2009. Ba bhall agus íocón é de chuid an Pháirtí Daonlathaigh. 

 Tús a shaoil 
Ba é Ted Kennedy an páiste ab óige sa teaghlach, mac le Joseph P. Kennedy, Sr. agus Rose Elizabeth Fitzgerald. D'fhreastail sé ar Scoil Fessenden, Acadamh Milton agus ansin chuaigh sé isteach in Ollscoil Harvard sa bhliain 1950.  

Níos déanaí chuaigh sé isteach san Arm na Stát Aontaithe ar feadh dhá bhliain. Bhí sé lonnaithe i gceanncheathrú SHAPE i bPáras. Chuaigh Kennedy ar ais go Harvard arís, agus bhain sé céim amach i Meitheamh 1956.  

Sa bhliain 1958, d’fhreastail sé ar an Hague Academy of International Law.  

Bhain sé céim dlí amach ó Ollscoil Virginia agus ligeadh isteach sa bharra Massachusetts é sa bhliain 1959. 

 A shaol sa pholaitíocht 
Stiúir Kennedy feachtas atoghchánaíochta a dhearthár John don Sheanad nuair a bhí sé fós ag déanamh staidéar ar dlí.

Nuair a bhí John tofa mar Uachtarán na Stát Aontaithe, toghadh é mar sheanadóir ó Massachusetts sa bhliain 1962. Atoghadh é arís i 1964, 1970, 1976, 1982, 1988, 1994, agus 2000.

Bhí an Cinnéideach i mbun athrú ó bhun ar an gcóras inimirce san 1960idí. Chuir an tUachtarán Johnson Ted Kennedy i gceannas ar stiúradh an Bhille tríd an Seanad agus Teach na Comhdhála in Washington D.C.. Vótáil Tithe na Comhdhála ar son an Achta, an tAcht Náisiúnachais agus Inimirce (an tAcht Hart–Celler) sa bhliain 1965.alt=|clé|mion|237x237px|an Cinnéideach sa bhliain 1967
 Scannal Chappaquiddick 
Ar an 19 Iúil 1969 tharla timpiste i Chappaquiddick faoi chúinsí amhrasacha. Níor chuir Kennedy na póilíní ar an eolas faoi thimpiste bóthair agus bás mná óige go dtí níos déanaí.  

Bhí saol polaitiúil an tSeanadóra Edward Kennedy i mbaol mar gheall nár chuir sé póilíní ar an eolas faoi ar an bpointe. Bhí míghnaoi an phobail air ón lá sin amach

Sheachain Ted Kennedy caint ar bith ar chás Chappaquiddick agus Mary Joe Kopechne i gcaitheamh a shaoil, ach amháin ina leabhar dírbheathaisnéiseach, True Compass.  Shéan Kennedy go raibh aon chaidreamh idir é féin agus Mary Jo Kopechne agus scríobh sé nach raibh brí ná ciall le cuimse dá bhfuil ráite faoi imeachtaí na hoíche sin.thumb|left|315x315px|Arlington|alt=

 Saol pearsanta 
Bhí cónaí ar an Cinnéideach i Hyannis Port, lena bhean chéile, Victoria Reggie Kennedy, agus a pháistí, Curran agus Caroline. 

Bhí triúr páiste aige - Kara, Edward Jr., agus Patrick, lena chéad bhean chéile Joan Bennett. Bhí ceathrar gar-pháistí aige chomh maith. 

Rinneadh athair ionadaí de do seisear páiste déag eile tar éis básanna a dheartháireacha John agus Robert, iad siúd a bhí feallmharaithe sna blianta 1963 agus 1968 faoi seach.

 Féach freisin 

 Scannal Chappaquiddick
 Virginia Joan Bennett Kennedy

 Tagairtí 

Catagóir:Daoine a rugadh i 1932
Catagóir:Básanna in 2009
Catagóir:Alumni Ollscoil Harvard
Catagóir:Básanna de bharr ailse
Catagóir:Caitlicigh
Catagóir:Daoine as Bostún
Catagóir:Daonlathaigh na Stát Aontaithe
Catagóir:Dírbheathaisnéisithe
Catagóir:Fir
Catagóir:Gníomhaithe Mheiriceá
Catagóir:Peileadóirí Meiriceánacha
Catagóir:Ridirí
Catagóir:Scríbhneoirí Meiriceánacha
Catagóir:Seanadóirí na Stát Aontaithe
Catagóir:Teaghlach Uí Chinnéide